Deputatul Dan Vîlceanu ar urma să primească sancţiunea administrativă maximă în urma scandalului provocat în Parlament
Deputatul Dan Vîlceanu ar urma să primească sancţiunea administrativă maximă în urma scandalului provocat astăzi în Parlament.
Comisia juridică a Camerei Deputaţilor s-a întrunit într-o şedinţă de urgenţă şi a stabilit diminuarea la jumătate a salariul timp de şase luni şi limitarea – pentru 3 luni – a timpului de intervenţie la microfon în timpul şedinţelor la 10 secunde.
Conducerea Camerei urmează să supună la vot decizia. Dan Vîlceanu a fost acuzat de colegul liberal Florin Roman că l-a agresat verbal şi fizic, iar în spaţiul public au apărut imagini cu incidentul, suprinse de camerele de supraveghere ale instituţiei. Florin Roman a anunţat că va depune şi o plângere penală pentru vătămare.
(RADOR/FOTO – imagine ilustrativă)